open-index/open-wikipedia-markdown huggingface dataset:
Faku konderria

**Faku Barrutia** (txinera sinplifikatuz: 法库县; pinyineraz: Fǎkù Xiàn), Shenyang osatzen duten barrutietako bat da. 2003ko erroldaren arabera 450.000 pertsona bizi ziren 2.320,0 kilometro koadroko azaleran.

## Ikus, gainera 
* Shenyangen banaketa administratiboa

## Kanpo estekak 
*  Faku konderriko gobernuaren webgunea.
Fuyuan

**Fuyuan** Txinako Herri Errepublika eta Txinako Errepublikako hainbat tokiren izena izan daiteke:

## Konderriak 
* Fuyuan konderria: Yunnan probintziako Quijing hirian dagoen konderria.
* Fuyuan konderria: Heilongjiang probintziako Jiamusi hirian dagoen konderria.

## Ibaiak 
* Fuyuan ibaia: Taiwan uharteko ibaia, Shiukuluan ibaiaren ibaiadarra da.
Fidias

**Fidias**, grezieraz Φειδίας, (Atenas K.a. 480 inguru - Olinpia K.a. 430 inguru), Antzinako Greziako eskultore ospetsuena izan zen. Margolari eta arkitekto izan zen ere, lehen greziar klasizismoko garaikidea.

Periklesen garaian bizi izan zen, Bere babesle nagusia izan zena, eta Atenasko Akropolia berreraikitzeko proiektu handiaren zuzendaritza agindu zion. «Lehen klasizismo grekoa» deritzon etapan aritu zen.

## Bizitza 
Fidiasen bizitzaz xehetasun gutxi ezagutzen dira. Jakina da, Maratoiko bataila amaitu eta gutxira Atenasen jaio zela. Bere hezkuntzaz datu ugari daude. Hegias Atenaskoa, Ageladas Argosekoa eta Polignoto Tasosekoa margolaria, hirurak, bere irakasle izan zirena jotzen da. Brontzea lantzeko teknika Argoseko eskolan ikasi zuen Ageladasekin, Miron eta Polikletorekin batera. Bere jarduera artistikoa K.a. 464an omen zuen.

Pausaniasek Fidiasen bi ikasle aipatzen ditu, era berean bere *eromenoi* izan zirela. Bata Agorakrito zen, Ramnuten egin zuen Nemesis eskulturaz ezaguna; bestea Pantarkes elistarra, K.a. 436ko 86. Olinpiadetan irabazle.  Alkamenes ere Fidiasen jarraitzaile izan zen. 

## Lanak 
### Hastapenak 
Fidiasen lehenetariko lanak, Maratoiko oroitzapenerako laudoriozko lanak ziren, greziar garaipenaren ospakizun. Delfosen brontzezko multzo handia jaso zuen. Hauen artean Atena eta Apolo greziar jainkoen eskulturak, Atikako heroi ugari eta Miltiades Gaztea jenerala. Atenaseko Akropolian, Fidiasek Atenaren estatua erraldoia ezarri zuen, itsasotik urrundik ikusgarri zena. Pelene eta Platean Fidiasek Atenaren beste bi estatua egin zituen. Eta Eliseko jendearentzat urrez eta boliz egindako Afrodita jainkosarena.

### Zeusen Olinpiako estatua eta Partenoiko Atena 
Antzinako greziarren artean, beste guztien gainetik ospez nabarmendu ziren Fidiasen bi lan: urre eta bolizko Zeusen estatua erraldoia Zeusen Tenpluan, Olinpian; eta Partenoiko Atena greziar jainkosaren eskultura. Bi eskulturak K.a. V. mendearen erdialdean eraikiak izan ziren. Hainbat erreplika egin izan dira, antzina eta garai modernoan. K.a. V. mendetik, aurkitu diren Zeusen estatuaren kopiak, Elideko txanponetan eginiko kopia txikiak dira. Horrek buruaren eta estatuaren itxuraren nozio orokor bat ez besterik ematen digu. Partenoiko Atenarenak, marmolezko bi kopia txiki aurkitu dira Atenasen.

## Irudi galeria 

Fitxategi:Phidias Ny Carlsberg Glyptotek IN1288.jpg|alt=
Fitxategi:Burgplatz 3 Rückseite, Relief Porträt Phidias.jpg|alt=
Fitxategi:Workshop of Phidias - Ancient Olympia.jpg|alt=
Fitxategi:1868 Lawrence Alma-Tadema - Phidias Showing the Frieze of the Parthenon to his Friends (tight crop).jpg|alt=
Fitxategi:Phidias Millet Luxembourg.jpg|alt=
Fitxategi:Phidias, Athena Lemnia, 450 BC, Plaster cast, Hostinné, 188275.jpg|alt=
Fitxategi:Athena Varvakeion - MANA - Fidias.jpg|alt=
Fitxategi:Study for Phidias in 'The Apotheosis of Homer' by Ingres, San Diego Museum of Art.JPG|alt=
Fitxategi:GR-olympia-zeus-bild.jpg|alt=
Fitxategi:Athena of Phidias.jpg|alt=

## Erreferentziak 
## Ikus, gainera 
* Greziar arkitektura

## Kanpo estekak
Hegoaldeko Aral itsasoa

**Hegoaldeko Aral itsasoa** antzinako Aral itsasoaren lehortzearen ondorioz geratutako iparraldeko zatiari deitzeko erabilitako izena da. Itsasoak 13.000 kilometro koadroko azalera dauka, eta gehienezkoa 45 metrokoa da itsasoaren mendebaldeko aldean.

Itsasoa 1987an sortu zen, ibaien ur-emaria nekazaritzarako desbideratutzeak Aral itsasoaren pixkanakako lehortzea eragin eta urteetako uren jaitsiera zela-eta. Kazakhstanen lurretan dagoen Iparraldeko Aral itsasoa ez bezala, hegoaldeko zatiaren gehiengoa Uzbekistanen dago, eta nekazaritzak herrialdean duen garrantzia dela-eta, gaur egun itsasoa erabat utzirik dago.

## Ezaugarriak 
2006an hegoaldeko itsasoak bi zati nagusi zituen, mendebaldekoa eta ekialdekoa. Mendebaldeko zatia Aral itsasoak sakonera handiena zuen guneak osatzen du, gehienezko sakonera 50 metrokoa zen 2006an. Ekialdeko zatia, bestalde, sakonera txikiagokoa zen, 3-4 metro baino ez.

2009ko udan ekialdeko zatia erabat lehortu zen eta gaur egun Hegoaldeko Aral itsasoa mendebaldeko zatira mugatzen da.

## Ikus, gainera 
* Iparraldeko Aral itsasoa
* Aral itsasoa

## Kanpo estekak 
*  Hegoaldeko Aral itsasoaren gainbeherari buruzko albistea.
Kriselefantino

[thumb|Estatua kriselefantinoa [Delfoseko museoan, ziur asko Artemisa. Bolia belztua dago.]]
**Kriselefantino** (grezieraz χρυσός 'urre' eta ελεφάντινος 'boli'), Antzinako Grezian ospe handia jaso zuen kultu irudi mota bati ematen zaion izen teknikoa da. Estatua kriselefantino ezagunena, Atenasko Partenoian zegoena zen: Fidias eskultoreak eginiko *Atena Partenos*.

## Ikus, gainera 
* Atena Partenos
* Zeusen Olinpiako estatua

## Kanpo estekak
Deva

**Deva** izenak hainbat adiera du:

* Deva ibaia: Kantabria eta Asturias arteko ibaia.
* Deva: Hunedoara konderriko hiria.
* Deva: Budismoko eta hinduismoko jainkozko izaki onbera.
* Deva Victrix: Erresuma Batuan zegoen gotorleku erromatarra.
* Deva: Film tamila.
* Prabhu Deva Sundaram: Indiako aktore, zuzendari eta dantzaria.

## Ikus, gainera 
* Deba (argipena)
Jacques Derrida

**Jacques Derrida** (El Biar (Frantziako Aljeria), 1930eko uztailaren 15a- Paris, 2004ko urriaren 9a) frantziar filosofoa izan zen. Postestrukturalismoko autore nabarmena izan zen eta dekonstrukzioaren kontzeptua garatu zuen lehena.

## Pentsamoldea 
Derridaren pentsamendua ulertzeko Bigarren Mundu Gerra ondoren frantziako filosofian eman zen garapena kontuan hartu behar da. Gerra ostean fenomenologia eta existentzialismoaren filosofia subjektibista eta humanista nagusi ziren. Humanismo horren aurka estrukturalismoa altxatu zen gizakiaren askatasunaren ordez egiturek zuten eragina azpimarratuz. Azkenik Foucault, Derrida, Kristeva edo Deleuze bezalako postestrukturalistek egituren zurruntasunaren aurka erreakzionatuko dute.

Derridak dekonstrukzioaren bidez hitzak eta kontzeptuak aztertu eta berfinkatu zituen, agerian utziz filosofiak ez duela oinarri sendorik. Hizkuntzalaritza eta antropologiarekin lotu da dekonstrukzioa, haien funts filosofikoak kritikatu baitzituen. Derridak eragin handia izan zuen Europako filosofia eta literaturaren teoriaren gainean.

Hala ere, goraipamenak zein kritika sutsuak jaso zituen Derridak. John Searle-ren hitzetan:

## Erreferentziak 
## Kanpo loturak
744 Aguntina

**744 Aguntina** asteroide gerrikoan aurkitutako 744. asteroidearen izena da. 1913ko otsailak 26an aurkitu zuen J. Rheden astronomoak Vienako behatokitik. Bere behin-behineko izendapen zientifikoa **1913 QW** zen.

## Kanpo estekak
745 Mauritia

**745 Mauritia** asteroide gerrikoan aurkitutako 745. asteroidearen izena da. 1913ko martxoak 1ean aurkitu zuen Franz Kaiser astronomo alemaniarrak Heidelbergeko behatokitik. Bere behin-behineko izendapen zientifikoa **1913 QX** zen.

## Kanpo estekak
Llionpedia

**Llionpedia, Enciclupedia en llingua Llïonesa** leoneraz idatzitako Internet bidezko entziklopedia bat zen. 2009ko ekainaren 30ean jarri zen abian, Leongo udaleko Leondar Kultura eta Teknologia Berrien sailak bultzaturik.

2009ko irailaren 24an Llionpedia 15.000 artikulutara iritsi zen.

## Polemika 
Hainbat sektoretatik, entziklopediari "alderdikeria" edo "zehaztasun falta" egotzi diote; eta zenbait administratzaile nazismoaren aldeko artikuluak ustez sortu izanak ere eztabaida sortu zuen. Kultura alorreko zenbait hiritarrek Leongo udalean kexa jarri zuten eta horren ondorioz Leongo Izquierda Unida alderdiak era berean Leongo Auzitegi Probintzialeko fiskal nagusiaren aurrean salaketa jarri zuen.

## Ikus, gainera 
* Asturierazko Wikipedia
* Miranderazko Wikipedia

## Erreferentziak 
## Kanpo estekak 
* (Leonera) Llionpedia
747 Winchester

**747 Winchester** asteroide gerrikoan aurkitutako 747. asteroidearen izena da. 1913ko martxoak 7an aurkitu zuen Joel Hastings Metcalf astronomo estatubatuarrak Massachusettseko Winchester herritik. Bere behin-behineko izendapen zientifikoa **1913 QZ** zen. Bere izena aurkitua izan zen herriagatik jasotzen du.

## Kanpo estekak
Liaozhong konderria

**Liaozhong Barrutia** (txinera sinplifikatuz: 辽中县; pinyineraz: Liáozhōng Xiàn), Shenyang osatzen duten barrutietako bat da. 2003ko erroldaren arabera 530.000 pertsona bizi ziren 1.670,0 kilometro koadroko azaleran.

## Ikus, gainera 
* Shenyangen banaketa administratiboa

## Kanpo estekak 
*  Liaozhong konderriko gobernuaren webgunea.
748 Simeïsa

**748 Simeïsa** asteroide gerrikoan aurkitutako 748. asteroidearen izena da. 1913ko martxoak 14an aurkitu zuen Grigory Neujmin astronomoak Simeizeko behatokitik. Bere behin-behineko izendapen zientifikoa **1913 RD** zen. Bere izena aurkitua izan zen herriagatik jasotzen du.

## Kanpo estekak
749 Malzovia

**749 Malzovia** asteroide gerrikoan aurkitutako 749. asteroidearen izena da. 1913ko apirilak 5ean aurkitu zuen Sergei Belyavsky astronomoak Simeizeko behatokitik. Bere behin-behineko izendapen zientifikoa **1913 RF** zen.

## Kanpo estekak
750 Oskar

**750 Oskar** asteroide gerrikoan aurkitutako 750. asteroidearen izena da. 1913ko apirilak 28an aurkitu zuen Johann Palisa astronomo austriarrak Vienako behatokitik. Bere behin-behineko izendapen zientifikoa **1913 RG** zen.

## Kanpo estekak
751 Faina

**751 Faina** asteroide gerrikoan aurkitutako 751. asteroidearen izena da. 1913ko apirilak 28an aurkitu zuen Grigory Neujmin astronomoak Simeizeko behatokitik. Bere behin-behineko izendapen zientifikoa **1913 RK** zen.

## Kanpo estekak
Urdón

**Urdón** Kantabriako Peñarrubia udalerriko toki bat da. 75 metroko altueran dago, La Hermidako haizpitartean. Bertan ez da inor bizi. Zentral hidroelektriko bat duelako eta kantabriar lurraldetik Tresvisora oinez igotzeko abiapuntu izateagatik nabarmentzen da. Asturiaseko Sotres herritik eginiko ibilaldi oso baten abiapuntu edo helmuga ere izan daiteke, Tresvisotik eta Jito de Escaranditik igaroz, azken hau 1300 metroko altuerara dagoen mendatea. Urdón ibaiari izena ematen dio.

## Kanpo estekak
Urdón ibaia

**Urdón ibaia** Espainia iparraldeko ibai bat da, Kantabriatik igarotzen dena, Tresviso eta Peñarrubia udalerrietatik zehazki. Bere ibilbidea ezki, haritz, zumar, lizar eta pagoz beteriko baso batek populatutako arroila estu batetik doa. Ibai honek Andara Mendigunea edo Europako Mendietako Ekialdeko Mendigunetik jaisten diren zenbait ibai eta errekasto txikiren ura jasotzen du, eta aldi berean Deva ibaiaren ibaiadarra da.

Bertan dago Salto del Urdóneko Zentral Hidroelektrikoa, Hidroeléctrica Ibéricak XX. mendearen hasieran eraikia eta 1913tik Electra de Viesgorena dena.

## Ikus, gainera 
* Urdon

## Kanpo estekak
La Hermidako haizpitartea

**La Hermidako haizpitartea** () Deva ibaiaren ibilguak eratutako 21 kilometroko luzerako arroila estu bat da, kareharrizko horma handiak dituena, horietakoren batzuk 600 metro baino gehiagoko altuera dutenak.

Kantabriako mendebaldeko zatian dago, Lamasón, Cillorigo de Liébana, Peñarrubia, Tresviso eta Asturiaseko muga artean. Kantauri Itsasotik Kantabriako Liébana eskualderako sarrera korridore bakarra da, bertatik N-621 errepide estua igarotzen baita. Bere izena Peñarrubia udalerriko auzo edo herrietako bat den La Hermidagatik jasotzen du, zeharkatzen duen kantabriar tokia.

## Kanpo estekak
Pingyao konderria

[thumb|250px|eskuinera|Merkatuko [XIV. mendea|XIV. mendeko dorrea.]]

**Pingayo konderria** (txineraz: 平遥; pinyineraz: Píngyáo), Txinako Herri Errepublikako Shanxi probintziako Jinzhong prefekturan dagoen konderria da.

## Antzinako Pingyao hiria 
Antzinako Ping Yao hiria Shanxi probintzian dago. 1370. urtean, erdigune historiko hau harresi erraldoi batez indartu zen, 6 kilometroko perimetroa hartzen duen lauki bat osatuz.

## Ikus, gainera 
* Jinzhong

## Kanpo estekak
Commentarii de Bello Gallico

eskuinera|300 px|thumb|1783. urteko argitalpen bat.

***Commentarii de Bello Gallico*** edo labur ***De Bello Gallico*** latinez, *Galietako gerrari buruzko iruzkinak* edo besterik gabe *Galietako gerrak* euskaraz, Julio Zesarrek idatziriko historia bilduma bat da, zortzi liburukiz osatua, Julio Zesarrek berak zuzendu zuen Galietako gerrei buruzkoak kontatzen dituena. Bilduman jasotzen diren iritziak eta gertaerak K.a. 58 - K.a. 52. urte bitartean jaso zituen eta, Julio Zesar eta bere erromatar legioak garaile suertatu eta gero idatzi zituen K.a. 52 - K.a. 51 urteetan. Zortzigarren liburukiak K.a. 51 - K.a. 50 urteetako egoera eta azken gertaerak jasotzen ditu Aulus Hirtiusen eskutik.

Julio Zesarren bi idazlan gorde dira, honako hau eta *Commentarii de bello civili*; K.a. 49 eta K.a. 45. urteetan batez ere G. Pompeio Magno eta Zesarren arteko gerrari buruzko iruzkinak. Gidor Bilbao filologo klasikoaren arabera, "guregana iritsi diren bi historia-lanek estilo berri baten bidea ireki zuten latinezko historialaritzan. Zesar bera protagonista izan zuten gertakizunen kontakizuna da gehienbat, berak edo bere hurbileko lankideek idatziriko ohar eta txostenetan oinarritua eta etnografia edo geografiari buruzko *excursus* luzeez hornitua."

Propaganda tresna moduan erabili zuen kontakizuna, Erroman bere ospe ona zabal zedin eta Errepublikako egitura politikoetan bere eragina sakontzeko.

## Liburua online 
* Juli Zesar: *Galietako Gerra* (latinez eta euskaraz) Sarrera, ekoizpena, itzulpena eta oharrak: Guadalupe Lopetegi (1999), Bibliotheca Scriptorum Classicorum Vasconica, 2. Eusko Jaurlaritza eta Euskal Herriko Unibertsitatea.

## Oharrak 
## Erreferentziak 
## Kanpo estekak
746 Marlu

**746 Marlu** asteroide gerrikoan aurkitutako 746. asteroidearen izena da. 1913ko martxoak 1ean aurkitu zuen Franz Kaiser astronomo alemaniarrak Heidelbergeko behatokitik. Bere behin-behineko izendapen zientifikoa **1913 QY** zen.

## Kanpo estekak
Sorabilla

**Sorabilla** Gipuzkoako udalerri-ohi bat da, egun Andoaingo auzoa dena.

## Kokapena 
Andoaingo hirigune nagusiak eta beste auzoak ez bezala, Oria ibaiaren eskuineko ibarrean dago. Adunarekiko mugan dagoen Belkoain mendiaren hegoaldean dago gune historikoa.

N-1 errepidearen azpitik pasatuta, Azelain dorretxearen ondoan dagoen izen bereko zubia zeharkatuta berehala hasten da Karrika auzoa eta hortik herriko erdialderaino etxe-continuum bat dago.

Berez herri zaharra Sorabillako San Martin elizaren ondoan dagoen plazaren inguruko etxe eta baserriek osatua da. Horretaz gain auzo barreiatu anitz ere badaude; azken urteetan, gainera, etxemultzo berriak (txaletak eta beste) eraiki dira.

## Historia 
Herri-ohi honen idatzizko lehen aipu ezaguna 1397koa da; orduan Aiztondoko Alkatego Nagusiaren kidea zen, Larraul, Asteasu, Urnieta, Astigarraga eta apurka-apurka banatuz joan ziren beste herri batzuekin batera. 1843an Asteasu eta Sorabilla besterik ez ziren geratu eta hori dela eta elkargoa desagertu zen eta udalerria osatu zuen, 1882an Andoainek anexionatu arte.

### Aipamen historiko bat 
[thumb|[San Martin eliza (Sorabilla)|Sorabillako San Martin eliza.]]

Ibarguen-Cachopin kronikak Karlos V enperadoreari Flandesetik zetorrela 1539an gertaturikoa aipatzen du; **Sorabilla**ko bi aitonen seme bidera atera eta hauxe esan omen zioten:

*Kosk, Errege, kapela gorri!

*Atxul ona, Sorabilan bost etxe;*

*Bost etxeak, bost urre.*

*Errege jauna, egiezu*

*Alkabalez mertxede.''

Eta "alkabala" edo zerga horretatik libratu ei ziren sorabillarrak.

## Demografia 
Udalerria izateari utzi zionean 300 biztanle baino gutxiago zuen (1860: 269). Mende bat beranduago ia populazio berbera zuen: 1970ean 378. Etxe-multzo berriak eraikitzearekin batera, biztanleria asko emendatu zen, baina XXI. mendean 1.000 biztanleen langatik behera jaitsi zen berriro.

## Eraikinak 
* San Martin eliza

## Kanpo estekak 
* Sorabillari buruzko blog bat.
Fuyu

**Fuyu** esanahi desberdineko hainbat gauza izan daiteke:

## Lekuak 
* Fuyu konderria: Heilongjiang probintziako Qiqihar hirian dagoen konderria.
* Fuyu konderria: Jilin probintziako Songyuan hirian dagoen barrutia.

## Pertsonak 
* Iha Fuyu: ikasle japoniar famatua.
* Futu etnia: Mantxuria iparraldean bizi izan zen talde etnikoa.

## Landareak 
* Fuyu Persimmon
Nacho Azofra

**Ignacio Azofra de la Cuesta** (Madril, 1969ko uztailaren 23a -) Espainiako saskibaloi jokalari ohia da, Bilbao Basket taldean ibilitakoa.

## Ibilbidea 
Ia bere karrera osoa Estudiantes taldean egin zuen, Caja San Fernando eta Bilbao Basketen emandako urteak izan ezik. 2006ko azaroaren 20an, Bilbao Basketek fitxatu eta ACB Ligan partida gehiago jokatutako bigarren jokalaria izan zen Rafa Jofresaren ondoren.

2007-08 denboraldian Estudiantesen entrenatzaile laguntzaile bihurtu zen.

## Taldeak 
* Estudiantes: 1989-90 - 1992-93 eta 1995-96 - 2005-06.
* Caja San Fernando: 1993-94 eta 1994-95.
* Bilbao Basket: 2006-07.

## Palmaresa 
[thumb|150px|Azofra [Madrilen 2005eko azaroan.]]
* Espainiako Saskibaloi Errege Kopa 1991-92 eta 1999-2000, Estudiantes.
* Euroleagueren final-aurrekoa: 1991-92, Estudiantes.
* Korac Koparen txapeldunordea: 1998-99, Estudiantes.
* ACB Ligaren txapeldunordea: 2003-04, Estudiantes.

## Erreferentziak
La Casilla

**La Casilla Udal Pabiloia** Bilboko kirol-aretoa da, zenbait taldeen estadioa dena. Honetaz gain, musika kontzertuak eta bestelako ekitaldiak jasotzeko diseinaturik dago.

Etxetxu auzoan eraikia, Etxetxuko Dorreak gertu ditu. 5.200 lagunentzako tokia du eta egun bertan jokatzen den talde nagusia Bilbo Areto Futbol Kluba, Bilbao Basketek Bilbao Arena egoitza berria izatea erabaki zuelako.

## Historia 
1967ko maiatzaren 20an inauguratu zen. Etorkizunean, eraikina eraberritu eta inguruko biztanleentzako kiroldegia handitzea espero da.

"Bilbo Kirolak" udal erakundeak dituen 67.000 abonatuen seiren bat, kiroldegiaren inguruko auzoetan bizi dira.

## Miribillako kirol-areto berria 
thumb|ezkerrera|200px|La Casilla Udal Pabilioia.

Urteetan kirol-areto berria eraikitzeko kokagune baten bila aritu ondoren, 2006an Bilboko udalak Miribilla auzoko 23.000 metro koadroko orube bat aukeratu zuen. Bertan 8.000 pertsona ingururentzako aretoa eraikiko zen, Idomek egindako egitasmoaren arabera.

Eraikuntza 2007. urtearen amaieran hasi zen eta 2010eko azaroan zabaldu zuten.

## Ikus, gainera 
* Bizkaia Arena
* La Casillako geltokia

## Kanpo estekak 
*  *La Casilla tiene los días contados* Deia egunkariko albistea.
* Eraikina Gordoniz kaletik ikusia Google Street View-n.
Bizkaia Arena

**Bizkaia Arena** Barakaldoko kirol-aretoa da, zenbait taldeen estadioa dena. Honetaz gain, musika kontzertuak eta bestelako ekitaldiak jasotzeko diseinaturik dago.

Euskal Herriko ez ezik Espainiako kirol-areto estalirik handiena ere bada, 26.000 lagunentzako tokia duelako (18.640 kirol gehienetan). Aretoa Bilbao Exhibition Centre (BEC) gunearen zati bat da eta 2004ko apirilean eraiki zuten.

Bertan egiten duten kirola saskibaloia da. 2009-10 denboralditik Bilbao Basketek bere egoitza berritzat aukeratu du (2007 eta 2008an zenbait partida jokatu eta gero). 2010eko Espainiako Saskibaloi Errege Kopa *Final Eight* eta Espainiak antolatutako 2014ko Munduko Saskibaloi Txapelketaren egoitza ere izango da.

Nazioartean famatuak diren pop eta rock talde batzuk ere bertan aritu dute, tartean Bryan Adams (2005), Bruce Springsteen (2007), AC/DC (Black Ice World Tour, 2009), Leonard Cohen (2009), Jonas Brothers (2009) edo Rammstein (2009).

Gainera beste ekitaldi kulturalak (2005 eta 2017ko Bertsolari Txapelketa Nagusien finalak, opera, Disney on Ice, eta abar), politikoak eta erlijiosoak egin dituzte.

## Erreferentziak 
## Kanpo estekak 
* Webgune ofiziala
* Bilbao Basketen webgune ofiziala
Rodney White

**Rodney Charles White** (Philadelphia, 1980ko ekainaren 28a -) Estatu Batuetako saskibaloi jokalari ohia da.

## Ibilbidea 
NBAn lehenengo errondan aukeratu izan zen 2001ean. Hala ere, ez zuen sorterik izan ez Denver Nuggetsen ez Golden State Warriors taldeetan.

Europara joan eta Bàsquet Manresak fitxatu zuen 2005ean. Gero hiru partida jokatu zituen Bilbao Basketen. Hortik Italiako Scavolini-Gruppo Spar Pesaro, Txinako Guangsha Huongzhau, Puerto Ricoko Arecibo Captains eta Israelgo Maccabi Tel Aviv taldeetara pasa da eta egun ez dauka talderik.

## Klubak 
* Detroit Pistons (2001-2004)
* Golden State Warriors (2004-2005)
* Bilbao Basket (2005)
* Scavolini Pesaro (2005)
* Ricoh Manresa (2005-2007)
* Guangsha Huongzhau (2007-2008)
* Arecibo Captains (2008)
* Maccabi Tel Aviv (2008)

## Erreferentziak
Dongshan

**Dongshan** Txinako Herri Errepublikako hainbat tokiren izena izan daiteke:

## Lekuak 
* Dongshan Barrutia: Xinjiang eskualde autonomoan dagoen Ürümqi hirian dagoen barrutia.
* Dongshan Barrutia: Guangdong probintziako Guangzhou hirian dagoen barruti-ohia, gaur egun Yuexiu Barrutiaren barruan dago.
* Dongshan Barrutia: Heilongjiang probintziako Hegang hirian dagoen barrutia.
Leonor de la Vega

**Leonor Lasso de la Vega** (1432an †) Garci Lasso II.a de la Vega eta Mentzia Cisnerosen alaba eta Garci Lasso I.a de la Vega Alfontso XI.a Gaztelakoaren izenean Gaztelako aren biloba zen.

Lehen aldiz Juan Tellez Gaztelakoarekin ezkondu zen, Aguilar de Campooko II. jauna, Henrike II.a Gaztelakoaren iloba eta Aljubarrotako guduan hil zena 1385ean. Lehen ezkontza honetan alaba bat baino ez zuen izan, Aldontza Tellez Gaztelakoa, Gartzea Manriquerekin ezkondu zena eta Castañedako lehen kondeak eta Aguilar de Campooko markesen sortzaileak izan zirenak.

Bigarren aldiz 1387an ezkondu zen Diego Lopez de Mendozarekin, bere ezkon-sarian Carrión de los Condes herria emanez, baita Asturias de Santillanako jaurerri garrantzitsua ere.

Bera hil ondoren, bere jabego guztiak Mendoza etxera pasa ziren bere seme Iñigo López de Mendozaren bidez, eta 1445ean Joan II.a Gaztelakoa erregeak bere eskubideak berretsi zituen Santillanako markes titulua emanez, honela Santillana del Mar Jaurerriaren erdigune bihurtu zelarik, Torrelavega, Kantabrian, izen bereko maiorazkotzaren buru administratibo bezala geratuz. Bere seme Iñigo Lopez de Mendoza Infantadoko duke etxe boteretsuaren sortzailea izan zen. Bere hil hondarrak oraindik Torrelavegako Jasokundeko Andre Mariaren elizan daude.
Donato Bramante

'''Donato d'Angelo Bramante''' (Fermignano, 1444 &ndash; Erroma, 1514ko martxoaren 11) italiar arkitekto eta margolaria izan zen. Cinquecentoko arkitekto nagusitzat hartzen da, betetasun artistikoa XVI. mendean erdietsi bazuen ere. Haren lanik ospetsuena, Vatikanoko San Petri basilikaren proiektua da. Eragin sakona izan zuen bere garaiko arkitekturan, eredu klasikoa aitasantutzaren premia erraldoi eta sinbolikoetara egokituz.

## Bizitza 
Bramante Fermignanon jaio zen, Urbinotik gertu. Hiri horretako giro humanistan hezia, Bergamora aldatu zen 1477an, eta 1490 aldean, Ludovico Sforzak deiturik, Milanen finkatu zen. Lombardiako hiriburuan arkitektura gotikoa biziki erroturik bazen ere, Pizkundeko estiloaz hainbat elizaren eraikuntzan lan egin zuen. Horrezaz gain, Casa Panigarolako Arma gizonak (1480-1485) horma irudi handiak margotu zituen. Bramantek perspektibaren arauetan interesaturik zeuden Melozzo da Forli eta Piero della Francesca margolariak ezagutu zituen. Beti ere, askoz ospe handiagoa izan zuen zuen arkitekto gisa margolari gisa baino.

[thumb|220px|ezkerrera|[San Pietro in Montorioko Tenplutxoa, Erroma]]
Milanen Leonardo da Vinci ezagutu zuen; beronen arkitekturari buruzko ideiek eragin handia izan zuten Bramanterengan. Santa Maria presso San Satiro (1482–1486), Santa Maria delle Grazie (1492-1499) eta Milanen egindako beste zenbait arkitekura lanetan lerro geometriko hutsak eta bertako tradizioko elementuak elkarrekin batu zituen.

1499an, frantziar gudarosteak Sforza Milandik kanporatu zuen, eta Bramantek Erromara joatea erabaki zuen. Bertan, gerora Julio II.a aita santua izango zen Giuliano della Rovere kardinalaren babesa izan zuen. 1502an, Errege-erregina Katolikoek San Petriren omenezko eliza bat eraikitzeko agindu zioten, Granadako konkistaren oroigarri. Hau izan zen, beraz, Bramantek Erroman egin zuen lehen lana: San Pietro in Montorioko Tenplutxoa, zutabe dorikoz inguraturiko eta kupulaz hornituriko errotonda txikia, ustez San Petriren martirioa jazo zen tokian.

1503an Julio II.ak Aita Santuaren arkitekto izendatu zuen; 1503-1513 bitartean hainbat lan egin zuen Vatikanon; Bramanteren proiekturik handiena, ordea, San Petri basilika berritzea izan zen. Greziar gurutzearen gaineko eraikuntza bat egiteko asmoa zuen, Agriparen Panteoia eredu zuen kupula handi batez hornitua, eta kanpoaldera lau aurrealde berdin agertu behar zituena. Proiektu hau Bramanteren ondokoek, Michelangelok eta Madernok batez ere, aldatu zuten. Haren marrazki ugari ezagutzen dira, eta are gehiago bere laguntzaileenak. Honek argi erakusten du lantalde handia zuela.

## Lan garrantzitsuenak 
* Santa Maria presso San Satiro, 1482 &ndash; 1486, Milan.
* Santa Maria delle Grazie, 1492 &ndash; 1498, Milan
* Palazzo Caprini, 1501 &ndash; 1502, Erroma
* San Pietro in Montorioko Tenplutxoa, 1502, Erroma.
* Santa Maria della Pace, 1504, Erroma.
* San Petri basilika, 1503, Erroma.
* Cortile del Belvedere, 1506, Erroma.

## Erreferentziak
Mictecacihuatl

**Mictecacihutal** () mexika mitologian Mictlaneko erregina da, behe munduaren 9. eta azken maila.

Bere betebeharra hildakoen hezurrak zaintzea da. Berak presiditzen zituen hildakoen omenez eginiko jaialdi aztekak (kristautasuna iristean egungo Hildakoen Eguna deritzonera eboluzionatu zutenak). “Heriotzaren Dama” bezala ezagutzen da, jaiotzean hil zela uste baita. Batzuetan Mictlantecuhtlirekin batera lanean irudikatzen da, eta beste batzuetan gatazkan.

## Kanpo estekak
Donostiako udaletxea

**Donostiako udaletxea** Donostiako Udalaren egoitza da eta Kontxako badia eta Klub Nautikoaren aldamenean dago, Parte Zaharra, Donostiako portua eta Alderdi Ederreko lorategiaren artean. Eraikina, hasieran, Donostiako Kasinoa izan zen.

## Kokapena 
Eraikina Donostiako Alderdi Eder lorategietan dago. Bere inauguraziora Maria Kristina Austriakoa joan zen. Klub Nautikotik hurbil da.

## Bilakaera historikoa 
Eraikinak erabilera ugari izan ditu historian zehar.
### Gran Casino 
Kasinoa Alderdi Ederren egon zen 1887-1924 bitartean.

### Turismogunea 
1928ko apirilaren 14an, eraikin horretan turismogunea irekitzea erabaki zuten. Geroago, horti gertu dagoen Maria Kristina hotelera lekualdatu zuten erakundea.

### Udala 
Udaletxea 1947ko urtarrilaren 20an lekualdatu zuten eraikin honetara.

**Aurrekari historikoak**

Gran Casino eraikina Udalaren jabetzara bueltatu behar zen, sortu zenetik 70 urte igaro zirelako. Horretarako, 1937an, Udala bihurtze-lanak kudeatzen hasi zen Sociedad de Fomentorekin; Luis Gaytán de Ayala zen orduan Casino elkartearen lehendakaria. 1943an, Aldai eta Arizmendi arkitektoek lehenbiziko proiektua aldatu, eta kasino izandakoa udaletxe bihurtu zuten.
Ordura arte, Konstituzio plazan egon zen udaletxea (Parte Zaharra), gaur egun udal-liburutegia dagoen lekuan.

### Gaur egun 
Egungo osaera, 2015eko maiatzaren 24ko hauteskundeen ondotik:

## Iruditegia 

Irudi:Ayuntamiento-S.S.Center.jpg|Aurrealdea Alderdi Eder parketik ikusia.
Irudi:Playa de La Concha y Ayuntamiento de San Sebastian-Donostiako Udala, Guipuzcoa-Gipuzkoa..JPG|Kontxako hondartzatik ikusia.
Irudi:Donostia udaletxea barrutik 0002.JPG|Barnealdea.
Irudi:Fachada Sur. Ayuntamiento de San Sebastian-Donostiako Udala, Guipuzcoa-Gipuzkoa..JPG|Hegoaldea.
Irudi:Donostiako udaletxea eguberriak.JPG|2012ko Eguberritan.

## Erreferentziak 
## Ikus gainera 
* Udaletxe Zaharra (Donostia)

## Kanpo estekak 
* Donostiako udaletxeko eraikinaren historia hiru.com webgunean
Glotopolitika

**Glotopolitika**k bere barne hartzen du gizartearen ekintza guztiak hizkuntzarekiko, politikaren forma hartzen badute. Kontzeptu hau soziolinguistikan erabilitako kontzeptua da eta Marcellesi eta Guerpin-ek asmatu zuten 1980. hamarkadan.

## Ikus, gainera 
* Soziolinguistika

## Kanpo estekak 
*  Glotopolitikaren kontzeptua azaltzen duen webgunea.
Aromaniera

**Aromaniera** (), baita **mazedo-errumaniera** edo **valakiera** ere, Europako Hego-Ekialdean mintzatutako erromantze hizkuntza da. Haren hiztunek beren buruari aromaniar edo valakiar esaten diote.

Errumanierarekin hainbat antzekotasun baditu ere, aromanierak grezieraren eragin handia du, errumanierak ez bezala, horrek eslaviar hizkuntzen eragin bizia baitu, ordea. Filologo batzuen arabera, hala ere, aromaniera ez da hizkuntza beregaina, eta errumanieraren dialekto arkaikotzat hartzen dute.

Aromanieraren ezaugarri fonetiko berezietako bat hasierako *f-* latindarraren galera da: *ferrum → her*, "burdina". Hala ere, ezaugarri hori meglenoerrumanierarekin partekatzen du.

## Erreferentziak 
## Kanpo estekak
Jacques-Louis David

**Jacques-Louis David** (1748ko abuztuaren 30a – 1825eko abenduaren 29a) neoklasizismoko eragin handiko frantziar margolaria izan zen. 1780ko hamarkadan, bere historiari buruzko margolan arrazionalek aldaketa ekarri zuten, eta Rokokoren arinkeriatik apaindura gabeko klasizismo biluzira iragan zen, Antzinako Erregimenaren azken urteetako testuinguru moralarekin bat.

Ondoren, Frantziako Iraultzaren alde egin zuen zeharo, eta Maximilien Robespierrekin adiskidetu zen. Frantziar Errepublikan arteari zegokionez, azken hitza berea zuen. Robespierrek boterea galdu ondoren David atxilotu bazuten ere, aske utzitakoan Napoleonen erregimenarekin bat egin zuen. Garai hartan, "estilo inperiala" garatu zuen, veneziar kolore epel frankokoa. Ikasle ugari izan zituen Davidek, XIX. mendearen hasieran ospe handienetako margolaria bihurtuta, batik bat margolaritza akademikoan.

Haren ikasleen artean, kontuan hartzekoak dira, Antoine-Jean Gros, Anne-Louis Girodet de Roucy-Triosson eta, garrantzitsuena, Jean Auguste Dominique Ingres.

## Galeria 

Image:Jacques-Louis David, Le Serment des Horaces.jpg|*Horaziotarren zina*, 1784
Image:David - The Death of Socrates.jpg|*Sokratesen heriotza*, 1787
Image:Le_Serment_du_Jeu_de_paume.jpg|*Pilotalekuko zina*, 1792
Image:Death of Marat by David.jpg|*Maraten heriotza*, 1793
Image:The_Intervention_of_the_Sabine_Women.jpg|*Sabindar emakumeak*, 1799
Image:David - Napoleon crossing the Alps - Malmaison2.jpg|*Napoleon Alpeak zeharkatzen*, 1801-1805
Image:Jacques-Louis David, The Coronation of Napoleon edit.jpg|*Napoleonen koroatzea*, 1806
Image:The Emperor Napoleon in His Study at the Tuileries, by Jacques-Louis David (1812) - National Gallery of Art (Samuel H. Kress Foundation) - 2.jpg|*Napoleon bere estudioan*, 1812
Indolaren proba

**Indolaren proba** laborategian bakterioak identifikatzeko erabiltzen den teknika bat da.

## Oinarria 
Proba honek agerian jartzen du indolaren ekoizpena. Zenbait bakteriok indola ekoizten dute triptofano aminoazidoa degradatzerakoan. Indolaren presentzia kolore gorriaren agerpenak adierazten du, erreaktibo espezifikoa (Kovacs erreaktiboa) erabiltzerakoan.

Fitxategi:Indole.PNG

## Prozedura 
Ereite-euskarri batekin agarrean hazitako kolonia baten inokulua hartu, identifikatu nahi den bakterioa duena.

Peptona-ura duen inguru likido batean hartutako inokulua erein, eta inkubatu 24 orduz 37&nbsp;°C-tan. Gero, Kovacs erreaktiboaren 5 tanta gehitu eta kolorearen agerpena aztertu.

* indol (+): eraztun gorria agertzen da inguru likidoan erreaktibo botatakoan
* indol (-): ez da kolore gorria agertzen

## Kanpo estekak
Asterix Bretainian

***Asterix Bretainian*** () Asterixen abenturak kontatzen dituen zortzigarren komikia da.

1986an *izenburu berdineko marrazki bizidun filmean* zinemaratu zen.

## Istorioa 
Julio Zesarrek Britainia Handia osoa konkistatu du, inbaditzailearen aurrean oraindik eusten duen herrixka bat izan ezik, baina nekatutako gerlari hauek galtzen ari dira eta Asterixen lehengusua den Zezentorax edabe magiko bila bidaltzea erabakitzen dute britainiarren erresistentziarako.

Panoramixek edabez beteriko upel handi bat prestatzen dio, eta Galian guztia bare eta lasai dagoenez, Asterix eta Obelix berarekin doaz. Bidean erromatar itsasontzi bat erasotzen dute eta erromatarrek galiarren asmoaren berri jakiten dute, eta beraz, itzuli eta hiri osoa abisupean jartzen dute. Ostatu batean babestuak izango zirela jakinda, baina ez zeinetan, hiriko ardo upel guztiak konfiskatzea erabakitzen dute, edabez betea dagoena ere lortzeko.

Asterixek eta Obelixek jauregi barruan sartzea lortzen dute, baina hiriko upel guztiak daudenez, han denbora asko geratzera ez arriskatzeko, euren ostalariaren upel guztiak konfiskatuta eraman zituzten ondoren zuzenekoa ikertzeko. Hala ere, euren gurdia lapur batek lapurtzen die, ardoa alde guztietan saltzen duena. Lapurra aurkitutakoan, upel guztien arrastoa banan-banan bilatzen hasten dira, eta azkenik errugbi partida batean aurkitzen dute. Baina upelarekin ihes egiten saiatzean, erromatarrek erasotzen dituzte eta upela suntsitzen dute, honen edukia ibaian galtzen delarik.

Behin herrixkan, Asterixek Panoramixek urruneko herrialde batean lortutako hosto batzuk hartzen ditu, eta edabea egingo duela ziurtatzen du. Berez, te hostoak baino ez ziren, baina gerlari bretoiak erromatarrak garaitzeko haina motibatzen ditu.

## Pertsona ospetsuen irrimarrak 
* *The Beatles* musika taldea, herrialdeko neska nerabe guztiak erotzen dituen koblakari bretoi talde arrakastatsu bat bezala.

## Marrazki bizidunak 
* *Asterix Bretainian (1986)*

## Kanpo estekak
Giga (dantza)

a.]]
**Giga** dantza folkloriko alai bat da, ziur asko ingeles jatorrikoa (*jig*), non bakarlari batek edo bik pauso azkar, jauzkari eta oso konplexuak egiten dituzten 6/8, 12/8, 3/8 edo 9/8ko konpasean dagoen musikarekin.

Irlandako tradizioan oso errotua egoteaz gain, gigak oso ezagunak izan ziren Eskozia eta Ingalaterran 1500etik 1600 arte. Ingalaterrako egungo kalotx dantzekin lotuak, sarri erabili ziren antzezlanetan. Gurutzatutako buztinezko bi hodiren gainean dantzatzen den giga, Eskoziako Gillie Callumen ezpataren dantzaren oso antzerakoa da. Giga Frantzian Luis XIV.aren gortean adoptatu zen, non bikote dantza bareago bat bihurtu zen. Johann Sebastian Bachen barrokoko suitean, giga azken mugimendua da. Hitzak giga denboran dagoen edozein kontradantza doinu adierazten du, baita giga doinua duen edozein ezarritako dantzari (bikote talde batentzako kontradantza bat) ere.

Denis Labord Lapurdiko etnologoak beste dantza barroko arin batzuekin lotzen zituen, Italiako Forlane-rekin eta Baztango zortzikoarekin duen antzekotasunaz idatzi zuen.

## Erreferentziak 
## Ikus, gainera 
* Zortziko
* Forlane

## Kanpo estekak
Époisses de Bourgogne

**Époisses de Bourgogne** Frantziako Borgoina eskualdeko gazta bat da. 1991tik Jatorri izendapen frantziarra du, baita europar mailako jatorri izendapena ere 1107/96 zenbakidun Europako Batzordearen Araudiaren bidez. Borgoinako Côte-d'Or departamenduan egiten da.

## Historia 
Époisses da Borgoinako gazten artean ospetsuena, baita garbitutako azaldun ezagunenetako bat ere. Lehen Époisses gazta Zisterreko Abadiako monjeek egin zuten XVI. mendean. Madame de Sevignen laudorioak jaso zituen eta esaten denez Napoleonek oso gogoko zuen gazta hau. Jean Anthelme Brillat-Savarinek *roi des fromages* (gazten erregea) bezala hartu zuen 1825ean. Gazta honen dizdira gehieneko garaia XIX. mendearen bigarren erdia izan zen. Gainbehera joan zen eta egiteari utzi zitzaion Bigarren Mundu Gerran. Bere ekoizpena berrabiarazi zen gerraren ondoren. Jatorri izendapen kontrolatua jaso zuen 1991n.

## Elaborazioa 
Behi esne gordinez egiten da. Arau zorrotzek abereen bazka zein esnea erregulatzen dituzte. Artisau prozesu konplexu bat jarraituz egiten da. Ur gaziz garbitzen da, upategi heze batean mantentzen da eta hilabete igaro ondoren berriz garbitzen da euri ur eta marc de borgogne nahasketa batez bi edo hiru aldiz astean. Lau eta zortzi aste bitartean heltzen uzten da.

## Ezaugarriak 
%50eko koipe materia duen gazta da. Zilindro forma du, bi tamaina ezberdinetan saltzen delarik. Azala dizdiratsua da, heltze mailaren arabera boli-laranjaxkatik gorri adreiluraino doan kolore batekin. Orea malgua eta koipetsua da. Gazta honen ezaugarririk nabarmenena bere usai gogorra da, garratza, basatia, sarkorra, hedatzailea, nabarmena, buquéarekin, Frantziako garraio publikoan eramatea debekatzea eragin zuena. Zaporea indartsua eta goxoa da, mina eta oso bereizgarria, orea ahoan urtzen da, ahosabaian sentsazio krematsu fin bat utziz. Néstor Lujánek bere "Viaje a Francia" lanean, honako hau idatzi zuen époisses gaztari buruz:

Époisses gazta mahaspasa ogi batekin har daiteke. Ez da sukaldatzeko erabiltzen. Egoki doazkion ardoak Hautes-Côtes de Beaune (zuria eta beltza), Hautes-Côtes de Nuits (zuria eta beltza) edo Pouilly-Fumé bezalako zuri bat eta Côte-rôtie bezalako beltz bat dira. Borgoina zuri bat edo sauternesa bezalako ardo gozo batekin batera, azala garbitzeko erabiltzen den uxualarekin laguntzea gomendatzen da: marc de Borgogne.

## Kanpo estekak
Scott Burrell

**Scott David Burrell** (New Haven, 1971ko urtarrilaren 12a -) Estatu Batuetako saskibaloi eta beisbol jokalari ohia da.

## Ibilbidea 
Burrell bi kirol-liga profesional ezberdinetako (NBA eta MLB) draftetan lehenengo errondan aukeratutako lehendabiziko kirolaria izan zen. Institutuan zegoela, Seattle Marinersek aukeratu zuten beisbolean aritzeko.

Hala ere, Burrellek unibertsitatera joatea aukeratu eta "University of Miami" eta "University of Connecticut"en taldeetan izan zen. NCAA lehiaketan emaitzak ezin hobeak lortu zituen.

1993an Charlotte Hornetsek aukeratu zuten draftean. Charlotten ez ezik Golden State Warriors, New Jersey Nets eta Chicago Bulls taldeetan ere izan zen. Bullsen, NBA irabazi zuen 1998an. Gero, AEB utzi eta Txina, Filipinak, Japonia eta Euskal Herrian aritu zuen.

Egun entrenatzaile laguntzailea da jaioterriko "Quinnipiac University"n.

## Taldeak 
* 1993-1997: Charlotte Hornets
* 1997: Golden State Warriors
* 1997-1999: Chicago Bulls
* 1999-2000: New Jersey Nets
* 2001: Charlotte Hornets
* 2001-2002: Fayetteville Patriots
* 2002-2003: Shanshi Dongshen
* 2003-2004: Barako Thunder
* 2004-2005: Idaho Stampede
* 2005: Bilbao Basket
* 2005-2006: Osaka Hitachi

## Erreferentziak
Donostiako Udala

[thumb|300px|eskuinera|[Donostiako udaletxea.]]
**Donostiako Udala** Donostia udalerriko administrazioak eta hautetsiek osatzen dute. Donostiako udaletxea da egoitza nagusia.

## Udal politika 
Francoren diktaduraren ondoren, udal erakunde kudeatzaileak izan zuen hirian ardura, hasieran Ramon Jauregik eta gero Iñaki Alkizak gidatua. 1979an egin ziren hauteskunde demokratikoetan Jesus Mari Alkain jeltzaleak lortu zuen alkatetza, alderdi bozkatuena izan zelako, nahiz eta gehiengo absoluturik ez eduki.

Hurrengo legealdian, Ramon Labaien alderdikideak lortu zuen alkatetzea, gehiengo absoluturik gabe honek ere. Eusko Alkartasuna banatu zenean, Donostian EAJko botoen gehiengoa lortu zuen alderdi berriak eta hurrengo hauteskundeetan (1987an) Xabier Albisturrek irabazi zuen. Gutxiengoan egonda, Euskadiko Ezkerrarekin koalizioa egin zuen eta alkatetzan iraun legealdi osoan.

1991n, Odón Elorza (PSE-EE) alkate izendatu zuten, PP eta EAJ alderdien botoekin. Harrez geroztik alkatetzan jarraitu zuen 2011ra arte, legealdi bakoitzean egoera desberdinean: EAJ eta EArekin 1995ean, PPrekin 1999an. 2007ko udal-hauteskundeetan, beste hainbat herri eta hiritan bezala, Espainiako epaileek galarazi eta baliogabetzat jo zituzten Euzko Abertzale Ekintzaren zerrenda, baita honek lortutako botoak eta egokituko litzaizkiokeen zinegotziak ere. Urte beretik Aralar-Alternatibarekin zen udal gobernuan.

2011n, Bildu koalizioak ustekabean lehen postua lortu zuen Gipuzkoako hiriburuan (8 eserleku), egoerari buelta emanez. Sozialistek Bilduk baino eserleku bat gutxiago lortu zuten, 7. EAJk eta PPk seina eserleku lortu zituzten bakoitzak, alderdi espainiarra izanik bozkatuagoa. Hala ere, alkatea nor izango zen ez zegoen batere argi, EAJk baitzuen giltza. Azkenean, espero zen bezala Juan Karlos Izagirre (Bildu) izendatu zuten alkate.

Honako hauek izan dira Donostiako alkate, 1979tik aurrera:

## Udalbatzaren osaera 1979tik 
## 2011ko maiatzaren 22ko hauteskundeen ondoko osaera 

## Sailak eta erakunde autonomoak 
* Donostia Kirola
* Donostia Kultura
* Donostiako Sustapena
** Estrategia Bulegoa, hiriaren Plan Estrategikoa diseinatzen duena, 2008an sortua.
* Euskara Zerbitzua
* Donostia Turismoa

## Ikus, gainera 
* Donostiako alkateen zerrenda
* Donostiako udaletxea

## Erreferentzia 
## Kanpo estekak 
* Donostiako Udalaren webgunea
LEB Liga

**LEB Liga** (*Liga Española de Baloncesto*ren siglak) Espainiako saskibaloi liga profesionala da, 1996an sortutakoa. ACB Ligaren bigarren maila da eta bi ligatan banatuta dago: *LEB Oro* eta *LEB Plata*, lehen LEB 1 eta LEB 2 zirenak. 2008/09 denboraldian *LEB Bronce* maila ere bazen baina desagertu egin zen.

## Txapeldunak 
## Kanpo estekak 
*  Espainiako Saskibaloi Federazioa
Venson Hamilton

**Venson Hamilton** (Forest City, 1977ko abuztuaren 11 -) Estatu Batuetako saskibaloi jokalaria da.

## Ibilbidea 
Nahiz eta Houston Rocketsek 1999ko *draft*ean aukeratu ez du inoiz NBAn jokatu. Europan jokatu du Unibertsitatea utzi zenetik. 2003an Bilbao Basketek fitxatu eta LEB Liga lortu zuen.

2003an espainiar emakume bat ezkondu eta herritartasuna lortu zuen.

## Taldeak 
* University of Nebraska, NCAA
* 1999-2000: Record Napoli (LEGA 2).
* 2000-2001: Prokom Trefl Sopot
* 2001: Banca Populare Ragusa (LEGA 2).
* 2001-2002: Sinteco Ferrara (LEGA 2).
* 2002-2003: Unelco Tenerife (LEB).
* 2003-2004: Bilbao Basket (LEB).
* 2004-2005: DKV Joventut (ACB).
* 2005-2009: Real Madrid (ACB).
* 2011-: Gran Canaria (ACB).

## Palmaresa 
* ACB Liga: 2007, Real Madrid.
* ULEB Kopa: 2007, Real Madrid.
* Errege Kopa: txapeldunordea 2007, Real Madrid.
* LEB: 2004, Bilbao Basket.
* LEB: txapeldunordea 2003, Unelco Tenerife.

## Erreferentziak
LEB Plata

**LEB Plata** Espainiako saskibaloi liga profesionala da, LEB Ligaren bigarren maila eta hirugarren maila ACB Liga eta LEB Ororen ondoren. 2007 baino lehen LEB 2 zuen izena. FIBAren arauak jarraitzen ditu.

Txapeldunak LEB Ororako igoera lortzen du eta ondorengo zortziek igoera play-offak jokatzen dituzte.

## Palmaresa 
## Euskal taldeak 2019-20 denboraldian 
## Kanpo estekak 
*  Webgune ofiziala
753 Tiflis

**753 Tiflis** asteroide gerrikoan aurkitutako 753. asteroidearen izena da. 1913ko apirilak 30ean aurkitu zuen Grigory Neujminek Simeizeko behatokitik. Bere behin-behineko izendapen zientifikoa **1913 RM** zen. Bere izena Kaukasoko Georgia estatuko hiriburu den Tiflisgatik jasotzen du.

## Kanpo estekak
EBA Liga

**EBA Liga** (*Liga Española de Baloncesto Aficionado* siglak) Espainiako saskibaloi liga da, laugarren maila eta LEB Ligaren ondoren dagoena.

## Egitura 
Eskualdeen araberako bost multzotan liga sisteman jokatu ondoren hamasei talde onenek play-offak jokatzen dituzte LEB Ligara sartzeko. Historian zehar hainbat egitura aldaketa izan ditu hala ere.

## Palmaresa 
## Euskal taldeak 2018-19 denboraldian 
## Kanpo estekak 
*  Espainiako Saskibaloi Federazioa
754 Malabar

**754 Malabar** asteroide gerrikoan aurkitutako 754. asteroidearen izena da. 1906ko abuztuak 22an aurkitu zuen August Kopff astronomo alemaniarrak Heidelbergeko behatokitik. Bere behin-behineko izendapen zientifikoa **1906 UT** zen.

## Kanpo estekak
24P/Schaumasse

**24P/Schaumasse** izenekoa gure Eguzki-sistemako aldizkako kometa bat da. Alexandre Schaumassek aurkitu zuen [Nizako behatokitik [1911ko abenduak 1ean, 12. magnitudekoa bezala.

1912 amaieran epe laburreko kometa bezala errekonozitua izan zen, 7,1 urtean estimatutako epea, ondoren 8 urtetan birkalkulatua. 1919an Gaston Fayetek berraurkitu zuen Paristik, 10,5 magnitudekoa bezala.

1927ko bere hurbiltzean 12. magnitudekoa agertu zen, baina 1935eko bere hurbiltzean ez zen agertu. 1937an Jupiter ondotik igaro zen, bere orbita periodoa luzatu zuena.

Kometa ez zen agertu 1968 eta 1976an. 1952an izan zuen distira handitzeak bere desagerpena azalduko lukeen arazo bat adieraziko lukeela uste da. 1984an AEBetako Arizona estatuko Steward behatokiko Elizabeth Roemerrek. 1976ko argazkietan kometaren perihelioaren data aldaketa azaltzen duen irudi bat aurkitu zuen. Urte honen ondorengo bere hurbiltzea Kaliforniako Monte Palomarreko behatokiko James B. Gibsonek ikusi zuen eta Brian G. Marsdenek eginiko orbita kalkuluek, 1976koa Schaumasse kometa zela baieztatu zuten.

Lurrerako hurbiltzea 2026 eta 2034rako espero da, eta Jupiterrerako 2044an.

Zeres planeta nanotik 0,02 unitate astronomikoko distantziara igaro zuen 2010eko martxoak 22an. Martetik 0,07 unitate astronomikoko distantziara ere igaroko da 220ean.

## Kanpo estekak
755 Quintilla

**755 Quintilla** asteroide gerrikoan aurkitutako 755. asteroidearen izena da. 1908ko apirilak 6an aurkitu zuen Joel Hastings Metcalf astronomo estatubatuarrak Massachusettseko Taunton herritik. Bere behin-behineko izendapen zientifikoa **1908 CZ** zen.

## Kanpo estekak
758 Mancunia

**758 Mancunia** asteroide gerrikoan aurkitutako 758. asteroidearen izena da. 1912ko maiatzak 18an aurkitu zuen H. E. Wood astronomoak Hego Afrikako Johannesburgo hiritik. Bere behin-behineko izendapen zientifikoa **1912 PE** zen.

## Kanpo estekak
759 Vinifera

**759 Vinifera** asteroide gerrikoan aurkitutako 759. asteroidearen izena da. 1913ko abuztuak 26an aurkitu zuen Franz Kaiser astronomo alemaniarrak Heidelbergeko behatokitik. Bere behin-behineko izendapen zientifikoa **1913 SJ** zen.

## Kanpo estekak
Franz Kaiser

**Franz Kaiser** (1891ko apirilaren 25a -1962ko martxoaren 13a) astronomo alemaniar bat izan zen.

Heidelberg-Königstuhl Estatu behatokian lan egin zuen 1911 eta 1914 bitartean, non bere fisika doktoretza egiten egon zen, 1915ean lortu zuena. Garai honetan Heidelberg asteroideak aurkitzeko zentru garrantzitsu bat zen, eta Kaiserrek zenbati asteroide aurkitu zituen hemen egon zen bitartean

3183 Franzkaiser asteroideak bere omenez jasotzen du izena.
LEB Oro

**LEB Oro** Espainiako saskibaloi liga profesionala da, LEB Ligaren maila gorena eta bigarren maila ACB Liga eta gero. Lehen LEB 1 zuen izena. FIBAren arauak jarraitzen du eta 18 taldeek osatzen dute.

## Historia 
* ¹ COVID-19 pandemiaren erruz 24. jardunaldian eten zen liga eta aurreneko biak txapeldun izendatu eta ACB Ligarako igoera lortu zuten.

## Palmaresa 
## Euskal taldeak 2019-20 denboraldian 
## Errekorrak 
2016-17 denboraldia barne:
* **Guztira:**
** **Puntuak:**  Ricardo Guillén (5.927)
** **Erreboteak:**  Ricardo Guillén (2.399)
** **Asistentziak:**  Juanjo Bernabé (1.379)
** **Lapurtzeak:**  Juanjo Bernabé (766)
** **Tapoiak:**  Steve Horton (279)
* **Partida bakarrean:**
** **Puntuak**:
*** 50 Antwain Barbour (Tenerife Rural) vs. Lucentum Alicante, 2008
** **Erreboteak**:
*** 26 Jakim Donaldson (La Laguna) vs. Melilla, 2008
** **Asistentziak**:
*** 17 Silas Mills (Aguas Calpe) vs. Cantabria, 2004
** **Lapurtzeak**:
*** 11 Gimel Lewis (Cantabria) vs. Farho Gijón, 2007
*** 11 Jeff Xavier (Palencia) vs. Huesca, 2011
** **Tapoiak**:
*** 13 Lester Earl (Melilla) vs. Sondeos, 2002
** **Hirukoak**:
*** 11 Tony Smith (Murcia) vs. Tenerife, 1998

## Kanpo estekak 
*  Espainiako Saskibaloi Federazioa